Else-May Botten

Else-May Botten (født 1973) er en norsk tidligere politiker (Ap) som fra 2021 er statsforvalter i Møre og Romsdal.

Hun var valgt inn på Stortinget fra Møre og Romsdal i tre perioder fra 2009 til 2021. Hun var vararepresentant 2005–2009. I stortingsvalget i 2017 var hun Arbeiderpartiets førstekandidat for tredje gang på rad i Møre og Romsdal. På Arbeiderpartiets landsmøte i april 2013 ble Botten valgt inn i partiets sentralstyre.

Botten har bakgrunn som sekretær i LO i fylket siden 1995. Hun var medlem av fylkestinget i Møre og Romsdal 2003–2007.

Botten er oppvokst i Valsøyfjorden på Nordmøre og er bosatt i Molde i Romsdal. Hun er datter av musikeren Kolbjørn Botten. Hun har studert økonomi og ledelse ved Høgskolen i Molde, Høgskolen i Vestfold og Universitetet i Bergen. 

Botten ble utnevnt i 2018 til statsforvalter i Møre og Romsdal. Hun tiltrådte 1. oktober 2021.

 Stortingskomitéer 
 2017–2021 medlem av Stortingets energi- og miljøkomité
 2013–2017 medlem av Stortingets næringskomité
 2013–2017 medlem av Stortingets valgkomité
 2009–2013 medlem av Stortingets næringskomité

 Referanser 

 Eksterne lenker 




  Else-May Botten hos TV 2

Kategori:Stortingsrepresentanter fra Ap
Kategori:Stortingsrepresentanter for Møre og Romsdal
Kategori:Stortingsrepresentanter 2009–2013
Kategori:Stortingsrepresentanter 2013–2017
Kategori:Stortingsrepresentanter 2017–2021
Kategori:Ap-politikere i Møre og Romsdal
Kategori:Norske fagforeningspersoner
Kategori:Statsforvaltere
Kategori:Personer fra Halsa kommune
Kategori:Personer fra Molde kommune